Hans Kirk

Hans Kirk (født 11. januar 1898 i Hadsund, død 16. juni 1962 i KøbenhavnHans Kirk fra Litteraturpriser.dk) var en dansk forfatter og jurist. Han debuterte med romanen Fiskerne i 1928. Kirk var også aktiv i Det danske kommunistparti, helt til sin død.

Romanen Fiskerne forteller den kollektive historien om en fiskerlandsby i Nordjylland i 1920. Kirks far var lege, men stammet fra fiskere og «havbønder» i Harboøre, mens hans mors familie var storbønder i området rundt Limfjorden.https://biografiskleksikon.lex.dk/Hans_Kirk

Der Martin Andersen Nexø skriver med tydelige hovedpersoner (Ditte Menneskebarn, Pelle Erobreren), avskaffer Kirk individet og innfører kollektivet og samfunnet i Fiskerne og Daglejerne (1936). Kristenfolket skildres med en innlevelse og forståelse som ellers er uvanlig i marxistisk litteratur. I Slaven (1948) foregår handlingen i 1600-tallets spanske kolonivelde. I Vredens sønn (1960) er Jesus en samfunnsopprører, mens Judas Iskariot skildres som en typisk intellektuell. Vaklingen hans gjør ham til sist til en sviker. Kirk var medarbeider ved en rekke anti-fascistiske utgivelser, deriblant Nordahl Griegs Veien frem.«Hans Kirk» i Danmark forteller, Den norske bokklubben 1977, ISBN 82-525-0397-7

Under den tyske okkupasjonen ble Kirk som hundretalls andre danske kommunister fengslet uten lov og dom i juni 1941. Han satt 26 måneder dels i Horserødleiren, dels i enecelle i Vestre Fængsel, men klarte å flykte derfra 29. august 1943. Resten av okkupasjonstiden lå han i dekning. Etter frigjøringen i mai 1945 gjenopptok han arbeidet sitt som journalist i kommunistavisen Land og Folk.https://biografiskleksikon.lex.dk/Hans_Kirk

 Priser og utmerkelser (utvalg) 
 1960 – Herman Bangs Minnelegat

 Referanser 

 Eksterne lenker 



Kategori:Danske forfattere
Kategori:Personer fra Hadsund